112 



századoknak is hirdetni fogják neved nagyságát, dicsőségét. Műveid 

 és munkásságod híven megőrzik emlékedet, túlélik sírkeresztedet, 

 túl sírkövedet, s mi sem felejtünk el soha, nem különösen én. 

 Isten veled ! " 



Frivaldszky elhunyta után a magas és legmagasabb párt- 

 fogókkal kérkedő s elbizakodott rákon czátlan elemek fölött uralko- 

 dásom rövid ideig, csak kilencz hónapig tartott, de a melyhez mégis 

 két nevezetes tény fűződik ; egy új állás szervezése az elárvult 

 entomologiai osztályhoz egyenesen Dr. Kertész Kálmán részére és 

 Bíró Lajos kiküldetése Uj- Guineába, megvétetvén az igazgató által 

 1000 frton annak meglehetősen gazdag rovargyüjteményét. 



Az osztály vezetését 1896 január lén vette át tőlem az új 

 igazgató, Dr. Horváth Géza. Alig tizennégy nap multán, a képtár 

 igazgató- őre, a híres festőművész, Thán Mór királyi biztosul az 

 Országos Képtárhoz rendeltetvén, Szalay igazj'atónk a képtár veze- 

 tését az ő felügyelete alatt reám bizta s mivel Thán többé nem is 

 tért vissza, hanem nyugdíjaztatva magát leányához Triesztbe költö- 

 zött, a képtár vezetése továbbra is nálam maradt s én azt tiz éven 

 és két hónapon át minden külön tiszteletdíj nélkül vezettem egészen 

 addig, mig azt az elkészült Szépművészeti Múzeum igazgatóságának 

 a legkisebb hiány vagy hiba nélkül az 1906-ik év tavaszán átad- 

 hattam ; helyiségeit aztán, mint tudva van, a nagyon is szűkké vált 

 állattár foglalván el. 



1896-ra összeállítottam a Fauna Regni Hungáriáé számára az 

 addig ismert Hymenopterák és Neuropterák névsorát ; megjegyezvén, 

 hogy ez adatok a legtöbb családnak már meglehetősen hű képét 

 mutatják, mit az azóta eltelt 15 év igazolt, mert bizony azokból a 

 családokból aránylag csak nagyon kevés olyan faj került elő, melyek 

 a névsorban nem voltak meg. 



És most, 42 év multán, ha végigtekintek a mi, csaknem semmi- 

 ből lett Hymenoptera- gyűjteményünkön : szívem, lelkem, meggyőző- 

 désem úgy érzem, mintha azt súgná : ilyen gyönyörű szép, nagy 

 gyűjtemény aligha van több e földön, mert az eddig leírt 35-40 

 ezer fajból nekünk mintegy 16 ezer van meg több mint 50 ezer pél- 

 dányban, tehát az ismert fajoknak csaknem a fele. De hogy a rész- 

 letekre térjek : a fémdarázsok, a délamerikai nagy díszdarázsok : a 

 Pepsw-fajok és Szépligeti barátom buzgólkodása folytán a Braconi- 

 dák gyűjteménye unikumok, azaz egyedülállók a maguk nemében, 

 ezekkel egy múzeum sem dicsekedhetik, mert hogy csak a Chrysi- 

 dáknál, az én kedvenczeimnél maradjak, ezekből nekünk több mint 

 700 fajunk van, tehát a leírt fajoknak több mint a fele ; mig a ver- 

 senyben utánunk következő párisi és berlini gyűjtemények, a közzé- 

 tett adatok szerint, csak alig 400 fajjal szerepelnek. A méhféléknél 



